Organizacija za ekonomsku saradnju i razvoj

Organizacija za ekonomsku saradnju i razvoj (engleski: Organization for Economic Cooperation and Development ili OECD, francuski: Organisation de coopération et de développement économiques ili OCDE) je međunarodna ekonomska organizacija osnovana 14. decembra 1960. Nastala je kao nasljednik Organizacije za evropsku ekonomsku saradnju (Organization for European Economic Cooperation tj. OEEC) nastale 1948. u sklopu Marshallovog plana s ciljem rekonstrukcije evropske privrede razorene u Drugom svjetskom ratu. OECD je konsultativna organizacija, bez snage obavezivanja bilo koje od svojih članica. Sjedište OECD-a se nalazi u Parizu. Temeljni ciljevi OECD-a unapređivanje privrednog rasta zemalja članica povećati životni standard u zemljama članicama doprinositi razvoju svjetske privrede pomagati ekonomski napredak u članicama i nečlanicama OECD-a doprinositi širenju međunarodne trgovine na multilaterarnoj osnovi težiti povećanju svjetske trgovine Područja djelovanja i rada OECD-a su: razvojna politika i kooperacija, energetika, razvoj trgovine, finansijska i fiskalna pitanja, socijalna problematika, zapošljavanje, edukacija, ekologija, znanost i tehnologija, industrija, poljoprivreda i ribarstvo. Zemlje članice OECD se trenutno sastoji od 38 države članice. Tajvan, odnosno Kineski Taipei zemlja promatrač. Evropska komisija učestvuje u radu OECD-a zajedno sa članicama EU-a. Kandidati za punopravno članstvo Argentina Brazil Bugarska Hrvatska Peru Rumunija Reference Vanjski linkovi (en) (fr) Stranice OECD-a